निकाय चुनाव के लिए नामांकन स्थलों पर सुबह से ही काफी भीड़ रही। चेयरमैन के लिए भी उम्मीदवारों की लंबी लाइन नामांकन स्थल पर लगी रही। चेयरमैन के लिए शुक्रवार को कछला में तीन, उसहैत में 11, दातागंज में पांच, मुड़िया में चार, सखानूं में दो, इस्लामनगर में तीन, कुंवरगांव में नौ, उसावां में 12, रुदायन में नौ, वजीरगंज में एक, गुलड़िया में छह, सैदपुर में चार, अलापुर में 15, फैजगंज बेहटा में छह, ककराला में पांच, बिसौली में आठ, उझानी में चार, बिल्ली में दो, सहसवान में नौ व बदायूं में आठ उम्मीदवारों ने पर्चा जमा किए। इनके अलावा सभी जगहों से सभासद के लिए 641 लोगों ने नामांकन कराए। भाजपा प्रत्याशी ओमप्रकाश मथुरिया ने भी शुक्रवार को नामांकन कराया।